
2021. április 15-i rendkívüli ülésére

Tisztelt Képviselő-testület!

Tárgy:  
Javaslat a Zuglói Egyesített Bölcsődék Vadvirág Bölcsőde és Csibe Bölcsőde telephelyeinek 2021. április 19. és április 23-a közötti időszakban történő bezárására, ügyelet biztosításával
I. Előzmények_______________________________________________________________

A koronavírus járvány terjedése miatt, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény, a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet, a védelmi intézkedések ideiglenes szigorításáról szóló 104/2021. (III. 5.) Korm. rendelet alapján, a Miniszterelnökség Családokért Felelős Tárca Nélküli Miniszterének a bölcsődei ellátás működésének tájékoztatója szerint (1. melléklet) az intézmény fenntartója dönthet a bölcsődei ellátást biztosító intézmények, szolgáltatások bezárásáról, vagy azok működtetéséről, figyelemmel a fertőzéssel érintett esetszámokra (felnőtt/gyermek) és szükség szerint a járási népegészségügyi osztály hatósági döntéseire.
Az intézmény fenntartójának jogkörében eljárva a polgármester 2021. március 29-én a 129/2021. (III. 29.) önkormányzati határozatával döntött a Zuglói Egyesített Bölcsődék valamennyi telephelyének 2021. április 1. és április 16. közötti időszakban történő bezárásáról (2. melléklet).

Az intézmény vezetője jelezte, hogy az intézmény 341 dolgozójából Covid-19 betegség miatt keresőképtelen 47 fő, ebből a Vadvirág Bölcsődében 8 fő és a Csibe Bölcsődében 7 dolgozó az érintett (3 melléklet). 
Fentiek alapján az előterjesztő javasolja a két bölcsődei telephely bezárásának egy héttel történő meghosszabbítását, az intézményvezető által megjelölt bölcsődékben történő ügyelet tartásával.
II. Vélemények______________________________________________________________
A fertőzéssel érintett dolgozók létszámára tekintettel javasoljuk a Vadvirág Bölcsőde és Csibe Bölcsőde bezárását még a 2021. április 19. és április 23. közötti időszakra. 

A bezárás ideje alatt: 
· a Vadvirág Bölcsőde esetén ügyeletes intézmény a Micimackó Kuckója Bölcsőde,
· a Csibe Bölcsőde esetén az ügyeletes intézmény a Mályva Kerületi Vezető Bölcsőde,  

amely telephelyen biztosítják azon kisgyermekek felügyeletét, akiknek szülei nem tudják megoldani, hogy otthon maradjanak velük. Az intézményvezetője mindkét esetben az ügyeletet ellátó bölcsődét úgy jelölte ki, hogy az a szülő számára a bezárt bölcsődéhez a legkönnyebben megközelíthető legyen. Az ügyeletet ellátó intézményben megfelelő kapacitás rendelkezésre áll.
Az ügyeleti igényt a Zuglói Egyesített Bölcsődék vezetőjénél szükséges bejelentenie a szülőknek.
Az előterjesztő a fentiekben leírtak alapján 2021. április 19-től 2021. április 23-ig terjedő időszakra javasolja a bezárás elrendelését, ügyelet ellátása és az érintett szülők egyidejű tájékoztatása mellett.
Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.

III. Határozati javaslat
Budapest Főváros XIV. Kerület Zugló Önkormányzata Képviselő-testülete

…/2021. (       )  önkormányzati határozata
a Zuglói Egyesített Bölcsődék Vadvirág Bölcsőde és Csibe Bölcsőde telephelyei átmeneti bezárásának elrendeléséről, ügyelet tartása mellett 

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján - figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzata Képviselő-testülete jogkörében eljárva a polgármester úgy dönt, hogy 
1. A Miniszterelnökség Családokért Felelős Tárca nélküli Miniszterének 2021. március 10-én kelt tájékoztatójában foglaltak figyelembevételével meghosszabbítja a Zuglói Egyesített Bölcsődék Vadvirág Bölcsőde és Csibe Bölcsőde telephelyeinek zárva tartását, ügyelet tartása mellett – a fertőzéssel érintett felnőttek/dolgozók esetszámaira figyelemmel – 2021. április 19-étől - 2021. április 23-ig terjedő időszakra. 
2. Az Intézményvezető köteles a szülőket értesíteni az ügyelet működéséről és tájékoztatni arról a fenntartói ajánlásról, hogy az/ok a szülő/k vegye/ék igénybe elsősorban az ügyeleti rendszert, akinek munkavégzése/ük (egészségügyben dolgozik, szociális területen stb.) a munkahelyen történő személyes igénybevételt, jelenlétet teszi szükségessé.
3. Az Intézményvezetője köteles 
- a Vadvirág Bölcsőde esetén a Micimackó Kuckója Bölcsődében,
- a Csibe Bölcsőde esetén a Mályva Kerületi Vezető Bölcsődében 

 az ügyeletet biztosítani, és a kötelező adatszolgáltatást rögzíteni az országos nyilvántartási rendszerben. 
4. Az Intézményvezetője fokozottan köteles a közegészségügyi-járványügyi szabályokat betartani a biztonságos kisgyermekellátás és a bölcsődékben dolgozók munkavégzése érdekében, valamint a bölcsődei nevelés-gondozás alapelveit, figyelemmel az egyedi élethelyzetekre.

Határidő: 2021. április 16. (Zuglói Egyesítetett Bölcsődék vezetőjének értesítése) 
Felelős: Horváth Csaba polgármester (Humánszolgáltatási Főosztály vezetője által,
              Kissné Kalló Györgyi (Zuglói Egyesített Bölcsődék vezetője)
A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései, és az 50. §-a alapján egyszerű szótöbbséget igényel.

Budapest, 2021. április 14.

       Szabó Rebeka


       alpolgármester      
Mellékletek felsorolása: 
1. melléklet: A Miniszterelnökség Családokért Felelős Tárca Nélküli Miniszterének tájékoztatója a bölcsődei ellátás működésével kapcsolatosan
2. melléklet: Kt. döntés

3. melléklet: Zuglói Egyesített Bölcsődék vezetőjének jelzése
Előterjesztés készítette: Bondorné Gyurcsi Mária
                                      Humánszolgáltatási Főosztály

